b'\n_START_ARTICLE_\nTutl\n_START_PARAGRAPH_\nTutl (tidligere stavet TUTL) er et pladeselskab p\xc3\xa5 F\xc3\xa6r\xc3\xb8erne, der blev grundlagt i 1977 af den danske jazzmusiker og komponist Kristian Blak. Det "legendariske label" er anerkendt for at have givet mange f\xc3\xa6r\xc3\xb8ske musikere deres internationale gennembrud, og "har spillet en meget stor rolle i at give \xc3\xb8gruppens musikere mulighed for at indspille og udgive deres musik".\n_START_SECTION_\nHistorie\n_START_PARAGRAPH_\nTutl betyder at hviske eller hvisle p\xc3\xa5 f\xc3\xa6r\xc3\xb8sk; i udlandet, er selskabet den nok bedst kendte udgiver og distribut\xc3\xb8r af f\xc3\xa6r\xc3\xb8sk musik. al omtale af f\xc3\xa6r\xc3\xb8ske musikere i World Music guiden (fra forlaget Rough Guides) er f.eks. udgivet af "the main Faroese record company, Tutl." F\xc3\xb8rende f\xc3\xa6r\xc3\xb8ske musikere og grupper som Teitur Lassen, Eiv\xc3\xb8r P\xc3\xa1lsd\xc3\xb3ttir, H\xc3\xb8gni Lisberg, Gu\xc3\xb0ri\xc3\xb0 Hansd\xc3\xb3ttir, Knut H\xc3\xa1berg Eysturstein og T\xc3\xbdr begyndte deres karriere i Tutl, og Blaks eget jazzband Yggdrasil foretager alle deres indspilninger p\xc3\xa5 Tutl._NEWLINE_I 2008 indgik Tutl et samarbejde med The Rocking Factory, en organisation med base i Bruxelles (nu Hamborg),, der har til form\xc3\xa5l at repr\xc3\xa6sentere og fremme musik fra nordiske lande p\xc3\xa5 det europ\xc3\xa6iske fastland. Udover distribution, er The Rocking Factory ogs\xc3\xa5 forpligtet til at hj\xc3\xa6lpe Tutl-kunstnere med at arrangere turn\xc3\xa9er.'